Idi Mayo 26, 2012 a kaaldawan ti Dayo, indauluan ni Presidente Raciles a nangiwardas ti naurnos ken nadaras a panaglinnako ken panagginnatang agraman dagiti koridor tapno nadardaras ti panagwerret ti transaksion agsipud ta napasig ken kabisadona ti kaaduan a makidayo.
Agpada nga adu ti bilang ti nabun-as a baka ken nuang a naidayo ken adda pay sumagmamano a naubing a nuang.
“Napintas ti maki-dayo ta adu ti mangibaga ti presio,” kinuna ni Mr. Edwin Asuncion, taga-Brgy. Cael-layan a nangisalog ti idayona a baka. “Umayakto manen, kayong.”
Ti transaksion ti Dayo ket buklen ti magatang a maparti a maipauraga iti tiendaan, aglako sa gumatang ti naub-ubing a para patan-ay ken pagtalon, sinnukat ti animales nga aginsima (agpunno ti kuarta), gatangenna ta kursonadana ti pudos ti ayup. # (Web In-Action)
ilo_Latn ilo_Latn ilo_Latn ilo_Latn